زانستی شیکاری تاوان

زانستی شیکاری تاوان، کە بە زانستی تاوانناسیش ناسراوە، بەکارھێنانی بنەما و ڕێگاکانی زانستە بۆ پشتگیری بڕیاردانی یاسایی لە کێشەکانی یاسای تاوانکاری و مەدەنیدا.

بەتایبەتی لە لێکۆڵینەوەی تاواندا، لەلایەن پێوەرە یاسایییەکانی بەڵگەی قبوڵکراو و ڕێکارەکانی تاوانەوە ڕێکدەخرێت. بوارێکی بەرفراوانە کە چەندین شێوازی جیاواز بەکاردەھێنێت وەک شیکردنەوەی دی ئێن ئەی، پەنجەمۆر، شێوازی پەڵەی خوێن، چەک، زانستی فیشەک، ژەھرناسی، وردبینی و شیکردنەوەی پاشماوەی ئاگر.

زانایانی شیکاری تاوان، بەڵگە کۆدەکەنەوە، دەیپارێزن و شیکاری دەکەن لە ماوەی لێکۆڵینەوەدا. لەکاتێکدا ھەندێک لە زانایانی شیکاری تاوان دەچن بۆ شوێنی تاوانەکە بۆ کۆکردنەوەی بەڵگەکان بە خۆیان، ھەندێکی تریان ڕۆڵی تاقیگەیی دەبینن و شیکاری ئەو شتانە دەکەن کە کەسانی تر بۆیان دەھێنن. ھەندێکی تریشیان لە شیکردنەوەی دارایی، بانک، یان زانیاری ژمارەیی تردا بەشدارن بۆ بەکارھێنان لە لێکۆڵینەوەی تاوانی داراییدا، و دەکرێت وەک ڕاوێژکار لە کۆمپانیای تایبەت، زانکۆ، یان وەک فەرمانبەری حکومی دابمەزرێن.

 سەرچاوەکان 

پۆل:زانستی بەکاربراو
پۆل:تاوانناسی